Απόφαση του Γενικού Δικαστηρίου της 14ης Δεκεμβρίου 2011 - Vuitton Malletier κατά ΓΕΕΑ - Friis Group International (Απεικόνιση μηχανισμού κλειδώματος)
(Υπόθεση T-237/10)
[Κοινοτικό σήμα - Διαδικασία ακυρότητας - Άρθρο 7, παράγραφος 1, στοιχείο β΄, του κανονισμού (ΕΚ) 207/2009 - Έλλειψη διακριτικού χαρακτήρα που να αποκτήθηκε διά της χρήσεως - Άρθρο 7, παράγραφος 3, του κανονισμού (ΕΚ) 207/2009]
Γλώσσα διαδικασίας: η αγγλική
Διάδικοι
Προσφεύγουσα: Louis Vuitton Malletier (Παρίσι, Γαλλία) (εκπρόσωποι: P. Roncaglia, G. Lazzeretti, M. Boletto και E. Gavuzzi, δικηγόροι)
Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (εκπρόσωπος: D. Botis)
Αντίδικος ενώπιον του τμήματος προσφυγών του ΓΕΕΑ, παρεμβαίνουσα ενώπιον του Γενικού Δικαστηρίου: Friis Group International ApS (Κοπεγχάγη, Δανία) (εκπρόσωποι: C. Type Jardorf, δικηγόρος)
Αντικείμενο
Προσφυγή κατά της αποφάσεως του πρώτου τμήματος προσφυγών του ΓΕΕΑ της 24ης Φεβρουαρίου 2010 (υπόθεση R 1590/2008-1), σχετικά με διαδικασία κηρύξεως ακυρότητας μεταξύ Friis Group International Aps και Louis Vuitton Malletier.
Διατακτικό
Το Γενικό Δικαστήριο αποφασίζει:
1)    Ακυρώνει την απόφαση του πρώτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ) της 24ης Φεβρουαρίου 2010 (υπόθεση R 1590/2008-1), καθόσον κηρύσσει άκυρο το κοινοτικό σήμα υπ' αριθ. 3 693 116 για τα "κοσμήματα στα οποία περιλαμβάνονται δαχτυλίδια, κλειδοθήκες, πόρπες και σκουλαρίκια, μανικετόκουμπα, βραχιόλια, μπρελόκ, καρφίτσες, περιδέραια, καρφίτσες για γραβάτες, διακοσμητικά, μενταγιόν· είδη ωρολογοποιίας και άλλα χρονομετρικά όργανα και συσκευές, στα οποία περιλαμβάνονται ρολόγια χειρός, κουτιά για ρολόγια χειρός, ξυπνητήρια· καρυοθραύστες από πολύτιμα μέταλλα, κράματα αυτών ή επιστρωμένοι με τα υλικά αυτά, μονά κηροπήγια από πολύτιμα μέταλλα, κράματα αυτών ή επιστρωμένα με τα υλικά αυτά, κοσμηματοθήκες από πολύτιμα μέταλλα, κράματα αυτών ή επιστρωμένες με τα υλικά αυτά" της κλάσεως 14 και προϊόντα "δέρμα και απομιμήσεις δέρματος" και "ομπρέλες" της κλάσεως 18.
2)    Απορρίπτει την προσφυγή κατά τα λοιπά.
3)    Η Louis Vuitton Malletier, η Friis Group International ApS και το ΓΕΕΑ φέρουν έκαστος τα έξοδα στα οποία υποβλήθηκαν στην ενώπιον του Γενικού Δικαστηρίου διαδικασία.
____________
1 - ΕΕ C 209 της 31.7.2010.